Call of Duty: Mobile

Call of Duty: Mobile — умоўна-бясплатная мабільная шматкарыстальніцкая анлайн-гульня у жанры шутэра ад першай асобы, распрацаваная кампаніяй TiMi Studios і выпушчаная Activision для прылад пад кіраваннем Android і iOS. Першапачаткова гульня была выпушчана ў якасці бэта-версіі ў асобных краінах у ліпені 2019 года, і афіцыйна выпушчана 1 кастрычніка 2019 года. Call of Duty: Mobile практычна цалкам паўтарае геймплэй частак асноўнай серыі Call of Duty і ўключае ў сябе шматлікія элементы арыгінальнай гульні, напрыклад: карты, зброю або персанажаў.

Гульня атрымала станоўчыя водгукі ад крытыкаў і гульцоў. Найбольш высока былі ацэнены класічныя рэжымы Call of Duty, Каралеўская бітва і мультыплэер, аднак крытыцы падвергліся мікратранзакцыі. Аднак гульня за першы месяц была загружана каля 148 мільёнаў разоў, што стала другім найбуйнейшым запускам у гісторыі мабільных гульняў.

Катэгорыя:Гульні для Android